Ignatius Suharyo

Prof. Mgr. Dr. Kardinal Ignatius Suharyo Hardjoatmodjo () nggih punika Uskup Agung Jakarta awit surya 29 Juni 2010, nggantos Kardinal Julius Darmaatmadja, S.J.. Sadèrèngipun nyepeng jabatan punika, Mgr. Suharyo kahdapuk dados Biskop Agung Koajutor Jakarta lan Uskup Agung Semarang.Mgr. Ignatius Suharyo, PR - Uskup Coajutor KAJ . Situs Paroki Gereja Katolik Trinitas Cengkareng, 27 Juli 2009. Diakses pada 6 Juli 2010. Wekdal punika, piyambakipun ugi dados Biskop Ordinariat Militer Indonesia.Mengenal Lebih Dekat Mgr. Ignatius Suharyo, Situs Resmi Kabiskopan Agung Jakarta, 30 Juli 2009. Diakses pada 6 Juli 2010.

Wiwit surya 15 November 2012, Suharyo kapilih minangka Pangageng Konferensi Waligereja Indonesia, nggantos Mgr. Martinus Dogma Situmorang, OFM.Cap.

 Latar wingking 
Mgr. Suharyo lair ing Sedayu, Bantul, Yogyakarta, Indonesia surya7 Juli 1950 saking Florentinus Amir Hardjodisastra, pegawé ing Dinas Pengairan Daerah Istimewa Yogyakarta lan Theodora Murni Hardjadisastra minangka putra kaping pitu saking sedasa putra. Kangmasipun, RP. Suitbertus Ari Sunardi OCSO, nggih punika rahib imam di Pertapaan Santa Maria Rawaseneng di Kabupaten Temanggung, Jawa Tengah. Sawetawis sedhèrèk sanèsipun dados biarawati, nggih punika Suster Christina Sri Murni, FMM lan Suster Maria Magdalena Marganingsih, PMY.

 Pawiyatan 
Mgr. Suharyo wiwitanipun sekolah wonten SD Kanisius, Gubuk, Sedayu, lan ing kelas IV ngalih wonten SD Tarakanita, Bumijo, Yogyakarta. Lajeng piyambakipun nerusaken pawiyatan wonten Seminari Kecil Mertoyudan, Kabupaten Magelang, Jawa Tengah taun 1961. Mgr. Suharyo nglampahi sekolah menegah atas ing Seminari Menengah Mertoyudan, lulus taun 1968. Piyambakipun nglajengaken wonten IKIP Sanata Dharma, Yogyakarta, lan taun 1971 nampi gelar Sarjana Muda bidang Filsafat/Teologi, sarta taun 1976 pikantuk gelar Sarjana Filsafat/Teologi. Kardinal Justinus Darmojuwono lajeng maringi tugas pawiyatan wonten Roma, Italia. Piyambakipun ngrampungaken pawiyatan Doktoral Teologi Bibilis ing Universitas Urbaniana, Roma, Italia taun1981.

 Karier 
Mgr. Suharyo dipuntahbisaken minangka Imam ing surya 26 Januari 1976 déning Kardinal Justinus Darmojuwono wonten ing Kapel Seminari Tinggi Santo Paulus, Kentungan, Kabupaten Sleman, Yogyakarta, sesarengan kaliyan RD Yohanes Bardiyanto.

Sasampunipun wangsul saking Roma, Italia, Mgr. Suharyo dados dhosen wonten Sekolah Tinggi Filsafat Kateketik Pradnyawidya, Yogyakarta awit taun1981dumugi1991. Ing taun 1983 dumugi 1993, piyambakipun nyepeng jabatan minangka Ketua Jurusan Filsafat lan Sosiologi ing IKIP Sanata Dharma, Yogyakarta. Mgr. Suharyo ugi naté dados dhosen Pengantar lan Ilmu Tafsir Prajanjian Enggal ing Fakultas Teologi Wedabhakti, Yogyakarta taun 1989. Lajeng kapilih dados Dekan Fakultas Teologi Universitas Sanata Dharma, Yogyakarta taun 1993 hingga 1997, kajawi mucal wonten Universitas Kristen Duta Wacana, Yogyakarta lan Universitas Katolik Parahyangan, Bandung taun 1994–1996. Ing taun 1996-1997, Suharyo kadhapuk minangka Direktur Program Pascasarjana Universitas Sanata Dharma, Yogyakarta, lan naté nyepeng dados Ketua Konsorsium Yayasan Driyarkara ing taun 1997, kajawi Ketua UNIO (Persaudaraan Imam-imam Praja) sarta salebetipun Komisi Kitab Suci Kabiskopan Agung Semarang.

Mgr. Suharyo kadhapuk dados Biskop Agung Semarang ing surya 21 April 1997 déning Paus Yohanes Paulus II. Piyambakipun dipuntahbisaken ing surya 22 Agustus 1997 wonten Gedung Olahraga Jatidiri, Semarang, Jawa Tengah. Lajeng piyambakipun dipuntahbisaken minangka Biskop déning Biskop Agung Jakarta Mgr. Julius Kardinal Darmaatmadja, S.J.

 Pakaryan 
Mgr. Suharyo nganggit buku-buku antawisipun

 Membaca Kitab Suci: Paham-paham Dasar
 Membaca Kitab Suci: Tulisan-tulisan Perjanjian Lama
 Membaca Kitab Suci: Tulisan-tulisan Perjanjian Baru
 Pengantar Injil Sinoptik
 Alam Hidup Perjanjian Lama
 Kitab Wahyu, Paham dan Maknanya Bagi Hidup Kristen
 Datanglah KerajaanMu
 Kisah Sengsara Yesus dalam Injil Sinoptik
 The Catholic Way, Kekatolikan dan Keindonesian Kita

Kajawi punika, Mgr. Suharyo ugi nyadhur anggitanipun Henri J.M. Nouwen, nggih punika:

 Menggapai Kematangan Hidup Rohani
 Dengan Tangan Terbuka
 Engkau Dikasihi
 Kembalinya Si Anak Hilang
 Cakrawala Hidup Baru
 Pelayanan yang Kreatif

 Galeri 

 Rujukan 

Kategori:Tokoh Katolik Indonesia
Kategori:Uskup Indonesia
Kategori:Tokoh Jawa Tengah
Kategori:Tokoh Jawa
Kategori:Tokoh Jakarta